22. 4. 89 Επίσημη Εφημερίδα των Ευρωπαϊκών Κοινοτήτων AptO. C 101/13 
Πρόταση οδηγίας του Συμβουλίου για την τροποποίηση της οδηγίας 80/390/ΕΟΚ, σχετικά με την 
αμοιβαία αναγνώριση των ενημερωτικών δελτίων εισαγωγής σε χρηματιστήρια 
COM(89) 133 τελικό — SYN 191 
(Υποβληθείσα από την Επιτροπή στις 30 Μαρτίου 1989) 
(89/C 101/05) 
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, 
Έχοντας υπόψη: 
τη συνθήκη για την ίδρυση της Ευρωπαϊκής Οικονομικής 
Κοινότητας, και ιδίως το άρθρο 54, 
την πρόταση της Επιτροπής, 
Σε συνεργασία με το Ευρωπαϊκό Κοινοβούλιο, 
Τη γνώμη της Οικονομικής και Κοινωνικής Επιτροπής, 
Εκτιμώντας: 
ότι στο άρθρο 21 της οδηγίας 89/.. ./ΕΟΚ προβλέπεται ότι 
σε περίπτωση που η διάθεση τίτλων στο κοινό πραγματο­
ποιείται ταυτόχρονα ή με μικρή χρονική διαφορά σε δύο ή 
περισσότερα κράτη μέλη, το σχετικό ενημερωτικό δελτίο 
που καταρτίστηκε και εγκρίθηκε σύμφωνα με τα άρθρα 7, 8 
ή 12 της παρούσας οδηγίας πρέπει να αναγνωρίζεται ως ενη­
μερωτικό δελτίο που αφορά τη διάθεση τίτλων στο κοινό 
στα άλλα ενδιαφερόμενα κράτη μέλη βάσει της αμοιβαίας 
αναγνώρισης* 
ότι, εξάλλου, είναι σκόπιμο να προβλέπεται η αναγνώριση 
των ενημερωτικών δελτίων που αφορούν τη διάθεση τίτλων 
στο κοινό ως ενημερωτικών δελτίων εισαγωγής στο χρημα­
τιστήριο σε περίπτωση που υποβάλλεται αίτηση εισαγωγής 
στο χρηματιστήριο εντός συντόμου προθεσμίας μετά τη διά­
θεση τίτλων στο κοινό' 
ότι, συνεπώς, είναι σκόπιμη η τροποποίηση του άρθρου 246 
της οδηγίας 80/390/ΕΟΚ του Συμβουλίου ('), όπως τροπο­
ποιήθηκε από την οδηγία 87/345/ΕΟΚ (2), 
ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ: 
Άρθρο 1 
Η παράγραφος 1 του άρθρου 246 της οδηγίας 80/390/ΕΟΚ 
αντικαθίσταται από την ακόλουθη: «1. Όταν υποβάλλεται αίτηση για την εισαγωγή 
κινητών αξιών στο χρηματιστήριο ενός κράτους μέλους 
και εφόσον για τις εν λόγω κινητές αξίες έχει καταρ­
τισθεί και εγκριθεί ενημερωτικό δελτίο για τη διάθεση 
τίτλων στο κοινό σε οποιοδήποτε άλλο κράτος μέλος, 
σύμφωνα με τα άρθρα 7, 8 ή 12 της οδηγίας 
89/.. ./ΕΟΚ (') εντός τριών μηνών που προηγούνται της 
αίτησης εισαγωγής στο χρηματιστήριο, το ενημερωτικό 
δελτίο που αφορά τη διάθεση τίτλων στο κοινό, υπό την 
επιφύλαξη ενδεχομένως της μετάφρασης του, αναγνωρί­
ζεται ως ενημερωτικό δελτίο εισαγωγής στο κράτος 
μέλος στο οποίο έχει υποβληθεί η αίτηση για την εισα­
γωγή στο χρηματιστήριο χωρίς να πρέπει να εγκριθεί εκ 
νέου από τις αρμόδιες αρχές του εν λόγω κράτους 
μέλους και χωρίς να μπορούν αυτές να απαιτούν την 
προσθήκη στο δελτίο συμπληρωματικών πληροφοριών. 
Ωστόσο, οι αρμόδιες αρχές μπορούν να απαιτούν την 
προσθήκη στο δελτίο ενημερωτικών στοιχείων που αφο­
ρούν ειδικά την αγορά της χώρας εισαγωγής, ιδίως όσον 
αφορά το σύστημα φορολογίας του εισοδήματος από 
αυτές τις αξίες, τους χρηματοπιστωτικούς οργανισμούς 
που εξυπηρετούν από οικονομική άποψη τον εκδότη στη 
χώρα εισαγωγής, καθώς και τον τρόπο δημοσίευσης των 
κοινοποιήσεων προς τους επενδυτές. 
(') ΕΕ αριθ. L...». 
Άρθρο 2 
1. Τα κράτη μέλη λαμβάνουν τα αναγκαία μέτρα για να 
συμμορφωθούν με την παρούσα οδηγία εντός των προθε­
σμιών που καθορίζονται στο άρθρο 2 της οδηγίας 
87/345/ΕΟΚ. Πληροφορούν αμέσως την Επιτροπή σχετικά. 
2. Τα κράτη μέλη γνωστοποιούν στην Επιτροπή το κεί­
μενο των κυριοτέρων νομοθετικών διατάξεων που θεσπί­
ζουν στον τομέα που διέπεται από την παρούσα οδηγία. 
Άρθρο 3 
Η παρούσα οδηγία απευθύνεται στα κράτη μέλη. 
(') ΕΕ αριθ. L 100 της 17. 4. 1980, σ. 1. 
(:) ΕΕ αριθ. L 185 της 4. 7. 1987, σ. 81.